როლაში
როლაში (პორტ. Ilhéu das Rolas) — ვულკანური წარმოშობის მომცრო კუნძული ატლანტის ოკეანის გვინეის ყურეში, დაახლოებით 2 კმ-ით სამხრეთში კუნძულ სან-ტომედან, მდებარეობს თითქმის ეკვატორზე. შედის სან-ტომე და პრინსიპის სახელმწიფოს სან-ტომეს პროვინციის კაუის ოლქის შემადგენლობაში. კუნძულზე მდებარეობს პატარა კურორტი და მასზე მოხვედრა მხოლოდ ზღვის საშუალებითაა შესაძლებელი, ამიტომ კუნძულზე თითქმის ყველა ეკონომიკური საქმიანობა თავმოყრილია ტურიზმის სფეროში.